CELEX: 31980R2308
Language: el
Date: 1980-09-03
Title: Κανονισμός (ΕΟΚ) αριθ. 2308/80 της Επιτροπής της 3ης Σεπτεμβρίου 1980 περί τροποποίησης του κανονισμού (ΕΟΚ) αριθ. 3136/78 «περί των λεπτομερειών εφαρμογής του καθεστώτος καθορισμού διά διαγωνισμού της εισφοράς κατά την εισαγωγή ελαιολάδου»

Avis juridique important

|

31980R2308

Κανονισμός (ΕΟΚ) αριθ. 2308/80 της Επιτροπής της 3ης Σεπτεμβρίου 1980 περί τροποποίησης του κανονισμού (ΕΟΚ) αριθ. 3136/78 «περί των λεπτομερειών εφαρμογής του καθεστώτος καθορισμού διά διαγωνισμού της εισφοράς κατά την εισαγωγή ελαιολάδου»  

Επίσημη Εφημερίδα αριθ. L 233 της 04/09/1980 σ. 0012 - 0012 Ελληνική ειδική έκδοση: Κεφάλαιο 03 τόμος 30 σ. 0138  Ισπανική ειδική έκδοση: Κεφάλαιο 03 τόμος 19 σ. 0011  Πορτογαλική ειδική έκδοση : Κεφάλαιο 03 τόμος 19 σ. 0011  Φινλανδική ειδική έκδοση: Κεφάλαιο 3 τόμος 12 σ. 0102  Σουηδική ειδική έκδοση: Κεφάλαιο 3 τόμος 12 σ. 0102 

ΚΑΝΟΝΙΣΜΟΣ (ΕΟΚ) αριθ. 2308/80 ΤΗΣ ΕΠΙΤΡΟΠΗΣ της 3ης Σεπτεμβρίου 1980 περί τροποποιήσεως του κανονισμού (ΕΟΚ) αριθ. 3136/78 "περί των λεπτομερειών εφαρμογής του καθεστώτος καθορισμού δια διαγωνισμού της εισφοράς κατά την εισαγωγή ελαιολάδου"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1917/80 (2), και ιδίως τα άρθρα 16 παράγραφος  6 και 19 παράγραφος 3,  τον κανονισμό (ΕΟΚ) αριθ. 2749/78 του Συμβουλίου της 23ης Νοεμβρίου 1978 περί των συναλλαγών λιπαρών ουσιών μεταξύ της Κοινότητος και της Ελλάδος (3), και ιδίως το άρθρο 5 παράγραφος 6 και το άρθρο 9,  Εκτιμώντας:  ότι, δυνάμει του άρθρου 5 του κανονισμού (ΕΟΚ) αριθ. 3136/78 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1037/79 (5), τα πιστοποιητικά εισαγωγής που χορηγούνται στο πλαίσιο του διαγωνισμού της εισφοράς ισχύουν από την  ημερομηνία χορηγήσεώς τους μέχρι το τέλος του τρίτου κατά σειρά μηνός- ότι προκύπτει εκ της πράξεως προσχωρήσεως της Ελλάδος ότι τα πιστοποιητικά εισαγωγής δεν θα ισχύουν πλέον από την 1η Ιανουαρίου 1981 στις συναλλαγές μεταξύ της Κοινότητος στην αρχική της σύνθεση, αφ'ενός, και της Ελλάδος, αφ'ετέρου- ότι συντρέχει λόγος  κατά συνέπεια να περιορισθεί η διάρκεια ισχύος των πιστοποιητικών που αναφέρουν την Ελλάδα ως χώρα υποχρεωτικής καταγωγής και προελεύσεως μέχρι την 31η Δεκεμβρίου- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 5 παράγραφος 3 του κανονισμού (ΕΟΚ) αριθ. 3136/78 προστίθεται το ακόλουθο κείμενο:  "Εν τούτοις, όσον αφορά τα πιστοποιητικά που φέρουν την ένδειξη "Ελλάς" στα τετραγωνίδια 13 και 14, η ημερομηνία λήξεως της ισχύος των πιστοποιητικών αυτών δεν δύναται να υπερβαίνει την 31η Δεκεμβρίου 1980."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως πρός όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 3 Σεπτεμβρίου 1980.  Για την Επιτροπή Finn GUNDELACH Αντιπρόεδρος  (1) ΕΕ αριθ. 172 της 30.9.1966, σ. 3025/66.  (2) ΕΕ αριθ. Ν 186 της 19.7.1980, σ. 1.  (3) ΕΕ αριθ. Ν 331 της 28.11.1978, σ. 1.  (4) ΕΕ αριθ. Ν 370 της 30.12.1978, σ. 72.  (5) ΕΕ αριθ. Ν 130 της 29.5.1979, σ. 20.